ফুটবল বিশ্বকাপত ভাৰতৰো বিশেষ আবিৰ্ভাৱ! কি ৰূপত দেখা যাব ভাৰতৰ প্ৰতিষ্ঠানক? । Asom Live 24\nফুটবল বিশ্বকাপত ভাৰতৰো বিশেষ আবিৰ্ভাৱ! কি ৰূপত দেখা যাব ভাৰতৰ প্ৰতিষ্ঠানক?\nin ক্ৰীড়া, বাণিজ্য, বিশ্ব\nফিফা ফুটবল বিশ্বকাপৰ মূল পৰ্বত ভাৰতৰ অংশগ্ৰহণ এতিয়াও সপোনৰ অগোচৰ হৈ থাকিলেও কাটাৰ ২০২২ ফিফা ফুটবল বিশ্বকাপত এইবাৰ ভাৰতৰ উপস্থিতি প্ৰত্যক্ষ কৰিব সমগ্ৰ বিশ্বৰ ক্ৰীড়া প্ৰেমীয়ে।\nইতিহাস ৰচি ফিফা বিশ্বকাপ ২০২২ত ভাৰতৰ এক প্ৰতিষ্ঠানে স্পনছ'ৰশ্বিপ লাভ কৰিবলৈ সক্ষম হৈছে। ভাৰতীয় ব্যৱসায়িক প্ৰতিষ্ঠান BYJU'S-এ ২০২২ বৰ্ষৰ কাটাৰ বিশ্বকাপত বাণিজ্যিক স্পনছ'ৰশ্বিপ লাভ কৰিছে।\nইয়াৰ ফলত BYJU'S-এ ফিফা ফুটবল বিশ্বকাপৰ ইতিহাসত বাণিজ্যিক স্পনছ'ৰশ্বিপ লাভ কৰা ভাৰতৰ প্ৰথমটো ব্যয়সায়িক প্ৰতিষ্ঠানৰ কৃতিত্ব লাভ কৰে।\nলগতে পঢ়ক ৪ বছৰীয়া পুত্ৰ আৰু পত্নীক এৰি আলফা(স্বা)ত যোগদান বৰপেটাৰ ধনজিতৰ\nফিফাৰ মুখ্য বাণিজ্যিক বিষয়া কাই মাডাটিয়ে এই কথা ঘোষণা কৰিছে। বিষয়াগৰাকীয়ে এই কথা প্ৰকাশ কৰি কয় যে "আমি BYJU'S-ৰ দৰে এটা কোম্পানীৰ সৈতে অংশীদাৰী হ'বলৈ পাই আনন্দিত হৈছো।"\n"ক্ৰীড়া হৈছে জীৱনৰ বৃহৎ অংগ আৰু ইয়ে বিশ্বৰ সকলো লোককে একত্ৰিত কৰি ৰাখিছে। আৰু ফুটবল হৈছে বিশ্বৰ কোটি কোটি মানুহৰ অনুপ্ৰেৰণাৰ উৎস। আমি আশা কৰিছো যে BYJU'S-ৰ এই অংশীদাৰীত্বই বিশ্বৰ শিশুসকলক শিকিবলৈ আৰু অধিক অনুপ্ৰাণিত কৰিব।" ফিফাৰ ক্ৰীড়া বিষয়াগৰাকীয়ে লগতে কয়।\nলগতে পঢ়ক নিজৰ তেজেৰে কোন মহিলাই অংকন কৰিলে 'দ্য কাশ্মীৰ ফাইলছ'ৰ পোষ্টাৰ?\nউল্লেখ্য যে ভাৰতীয় ব্যৱসায়িক প্ৰতিষ্ঠান BYJU'S-এ ২০১৯ৰ পৰাই ভাৰতীয় জাতীয় ক্ৰিকেট দলৰ টি চাৰ্টৰ স্পনছ'ৰশ্বিপ কৰি আহিছে। BYJU'S-এ এখন দ্বিপাক্ষিক মেচৰ বাবদ ৪.৬১ কোটি টকা আৰু আইচিচিৰ এটা ইভেণ্টৰ বাবদ ১.৫১ কোটি টকা পৰিশোধ কৰি মোবাইল নিৰ্মাণ প্ৰতিষ্ঠান Oppoৰ ভাৰতীয় দলৰ স্পনছ'ৰশ্বিপ লাভ কৰিছিল।\nএতিয়াই ফিফা ২০২২ কাৰ্টাৰ বিশ্বকাপৰ বাণিজ্যিক চুক্তিৰ সবিশেষ প্ৰকাশ কৰা নাই বিশ্ব ফুটবলৰ মূৰব্বী ক্ৰীড়া সংগঠনটোৱে।\nইফালে ফিফাই এইবাৰ বিশ্বকাপ প্ৰতিযোগিতাৰ পৰা ১.৬৯৬ মাৰ্কিন ড'লাৰ ৰাজহ সংগ্ৰহৰ লক্ষ্য স্থিৰ কৰি লৈছে আৰু এই লক্ষ্যৰ অংশীদাৰ হ'ব ভাৰতীয় ব্যৱসায়িক প্ৰতিষ্ঠান BYJU'S।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamBYJU'SFIFAQutar world cup\nজনতাৰ মূৰত মাধমাৰ কেন্দ্ৰৰ : পুনৰ বৃদ্ধি ইন্ধনৰ মূল্য\nজনপ্ৰিয় শিল্পী জুবিনেৰে নিকিতাৰ বিয়া! কোন এই নিকিতা দত্ত?
